এবার সরকারি বাসের জন্য রাজ্যের তরফ থেকে নিয়োগ করা হতে চলেছে চুক্তিভিত্তিক চালক – কন্ডাক্টর

কলকাতা: তিলোত্তমার রাস্তায় সংখ্যায় কম সরকারি বাস। এই অভিযোগ বহুদিনের। বারবার সেই নিয়ে মুখ্যমন্ত্রী মমতা বনদ্যোপাধ্যায় সতর্কও করেন রাজ্যের পরিবহণমন্ত্রী স্নেহাশিস চক্রবর্তীকে। আর তারপরেই জনসাধারণের কী অভিযোগ কলকাতা শহরের পরিবহণ নিয়ে তা জানতে মাঠে নেমে পরেন পরিবহণমন্ত্রী।

আর তারপরেই সামনে আসে কারণ, কেন পশ্চিমবঙ্গ পরিবহণ নিগম চাইলেও রাস্তায় বাড়াতে পারছেনা সরকারি বাসের সংখ্যা। তদন্তে জানা যায়, তিলোত্তমার রাস্তায় পর্যাপ্ত পরিমাণ সরকারি বাস থাকলেও , অভাব রয়েছে চালক-কন্ডাক্টরের। সরকারি পরিসংখ্যান জানাচ্ছে, প্রতি মাসে প্রায় ১৫ জন করে চালক এবং কন্ডাক্টর অবসর নিচ্ছেন, যার জেরে দিনে দিনে সরকারি বসে অভাব দেখা দিচ্ছে তাদের। আর এই কারণেই সরকারি বাসের সংখ্যা বেশি থাকলেও, রাস্তায় দেখা মিলছেনা তার।

আরও পড়ুন: ‘লক্ষ্মীর ভাণ্ডার’ প্রকল্পে ৯টি নতুন পদ সৃষ্টির প্রস্তাব দিল নবান্ন

আর এই সমস্যার সমাধানের জন্যই এবার রাজ্যে সরকারের তরফ থেকে গ্রহণ করা হতে চলেছে বিশেষ পদক্ষেপ। সরকারি বাসের জন্য এবার ৯০০ জন চুক্তিভিত্তিক চালক-কন্ডাক্টর নিয়োগের সিদ্ধান্ত নেওয়া হয়েছে রাজ্যের তরফ থেকে। সরকারি সূত্রে খবর, সোমবারের মন্ত্রিসভার বৈঠক থেকে এই সিদ্ধান্ত গ্রহণ করা হয়েছে।

উল্লেখ্য, লোকডাউনের পর থেকেই রাজ্যে পরিবহণের জন্য নিয়োগ করা হয়নি কোন কর্মী। অবশেষে নিয়োগ হতে চলেছে চুক্তিভিত্তিক কর্মী।

দেখুন অন্য খবর

Powered by embed youtube wordpress and casino uden rofus